**Direktiv pou Pasyan Ekstèn pou Vizit Telesante an Gwoup pou Sikyatri:**

*Chak depatman gen direktiv pa li pou gwoup pasyan.*

Ou dwe konnen CHA p ap gade repons pasyan yo voye pa imèl sou vizit an gwoup yo. Tanpri **pa reponn** imèl ou resevwa ki gen pou wè ak vizit an gwoup ou a. Olye de sa, tanpri sèvi ak MyChart oswa rele klinik ou a si ou gen kesyon.

* **Vini alè** - bay tèt ou kont tan pou konekte sou òdinatè a/tablèt la/telefòn entelijan an, enstale tout bagay, epi verifye tout bagay ap mache byen
* **Konfidansyalite**
  + Tout bagay yo di nan gwoup la konfidansyèl
  + Pa bay lòt moun non patisipan yo epi pa rakonte istwa yo
  + Pa anrejistre ni videyo ni odyo epi pa pran foto gwoup la
  + Antre nan vizit la yon kote ki prive pou patisipan yo pa bezwen enkyete yo de lòt moun k ap tande enfòmasyon yo
* **Respekte lòt moun yo**
  + Koute lòt moun yo epi respekte kwayans yo
  + Tanpri bay tout patisipan yo tan pou yo pale epi sèvi ak pwosede gwoup la dakò sou li an sou lè pou pale
  + Pa ni sèvi ak telefòn ou, ni manje, ni fimen pandan ou nan gwoup la
  + Fè atansyon a jan patisipan yo idantifye tèt yo epi lè w ap pale avèk yo sèvi ak non ak pwonon yo pi pito a (he/she/they)
* **Sèvi ak teknoloji an kòmsadwa**
  + Tanpri mete odyo ou sou bèbè jiska moman w ap pale
  + W ap sou videyo donk tanpri fè atansyon a anviwònman ou
  + Pou anpeche lòt moun wè lakay/anviwònman ou, ou te mèt chanje fon w lan nan paramèt Google Meet yo
  + Si ou gen lòt moun lakay ou, tanpri mete ekoutè epi patisipe nan yon pyès ki prive
  + Pa antre nan vizit an gwoup pandan w ap kondui
  + Pa bliye patisipasyon w nan vizit an gwoup gen dwa gen konsekans sou plan done w yo
* **Pa bay detay chokan ki gen dwa lakòz reyaksyon** 
  + Sèvi ak mo jeneral (vyolans nan pawòl/vyolans fizik)
  + Pa bay metòd pou moun fè tèt yo mal, eseye touye tèt yo, oswa detay sou pran dwòg
  + Konsantre sou efè eksperyans yo te gen sou ou
* **Pa pran ni pwodui ilegal, ni alkòl, ni marijàn pandan vizit an gwoup l**a
  + Pa patisipe ni pandan ou sou ni pandan ou sou enfliyans dwòg
* **Si ou santi ou bezwen ankadreman epi ou pa alèz pale nan gwoup la**, tanpri rele nimewo mesaj vokal yo bay nan konvèsasyon sou entènèt la nan kòmansman vizit la
* **Si a nenpòt ki moman w ap reflechi sou touye tèt ou, al nan Sal Dijans ki pi pre w la**
* **Si ou nan yon sitiyasyon kriz mantal oswa toksikomani,** rele pwogram Sèvis Dijans la (Emergency Services Program)/Ekip Mobil Entèvansyon nan Kriz la (Mobile Crisis Intervention Team) nan 1 (877) 382-1609